**На Ваше писмо с изх. № ОВОС – 1075-1 от 11.06.2021г.**

**ИНФОРМАЦИЯ ЗА ПРЕЦЕНЯВАНЕ НА НЕОБХОДИМОСТТА ОТ ОВОС**

**Инвестиционно предложение:**

**Промяна предназначение на земеделска земя за неземеделски нужди по реда на ЗОЗЗ и ППЗОЗЗ за обект: Жилищно строителство в имот ПИ 56784.242.15, местност Прослав, район Западен, гр. Пловдив**

**I. ИНФОРМАЦИЯ ЗА КОНТАКТ С ВЪЗЛОЖИТЕЛЯ:**

**1. Г Величков**,

**2. В. Григорова**

собственици на ПИ 56784.242.15, с площ 3354 кв.м, местност Прослав, район Западен, гр. Пловдив, трайно предназначение на територията - земеделска, НТП - нива, по решение № Т-811, от 20.12.1995 г на ПК за възстановяване на право на собственост в стари реални граници, издаден от Поземлена Комисия гр. Пловдив.

(име, адрес и телефон за контакт, гражданство на възложителя - физическо лице)

**II. РЕЗЮМЕ НА ИНВЕСТИЦИОННОТО ПРЕДЛОЖЕНИЕ:**

Настоящото инвестиционно намерение се изразява в промяна предназначение на имоти за неземеделски нужди по реда на ЗОЗЗ и ППЗОЗЗ с изработване на ПУП-ПРЗ за обект: ”Жилищно строителство в 6 бр. УПИ”. Настоящата информация е в изпълнение на писмо с изх. № ОВОС – 1075-1 от 11.06.2021г. на РИОСВ – Пловдив и е изготвена съгласно Приложение № 2 към чл. 6 на Наредба за условията и реда за извършване на оценка на въздействието върху околната среда , приета с ПМС № 59 от 07.03.2003 г. / Обн. ДВ. бр.25 от 18 Март 2003г., изм. ДВ. бр.3 от 10 Януари 2006г., изм. ДВ. бр.80 от 9 Октомври 2009г., изм. ДВ. бр.29 от 16 Април 2010г., изм. ДВ. бр.3 от 11 Януари 2011г., изм. и доп. ДВ. бр.94 от 30 Ноември 2012г., изм. и доп. ДВ. бр.12 от 12 Февруари 2016г., изм. ДВ. бр.55 от 7 Юли 2017г., изм. и доп. ДВ. бр.3 от 5 Януари 2018г. и др./

1. **Характеристики на инвестиционното предложение**

*а) Размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;*

Инвестиционното предложение е ново за имот ПИ 56784.242.15, местност Прослав, район Западен, гр. Пловдив и е за промяна на предназначение на земеделска земя за жилищно строителство. Ще се изработи проект ПУП - ПРЗ, обща площ за промяна на предназначение 3354 кв.м.

Планът за регулация предвижда отреждането на 6 бр. урегулирани поземлени имота с различна площ и 1 бр. ПИ за разширение на път с площ 522 кв.м.

Застрояването в новообразуваните УПИ за жилищно строителство ще е свободно с устройствени показатели за зона Жм1, височина до 10 м, плътност на застрояване 60%, Кинт 1,0, озеленяване мин 40%. Устройствените показатели са съобразени с техническите показатели в ОУП гр. Пловдив, с имоти в близост с променено предназначение, както и Наредба № 7 За правила и нормативи за устройство на отделните видове територии и устройствени зони.

Предвижда се на площадката в границите на новопроектираните УПИ да бъдат изградени 6 бр. жилищни сгради, еднофамилни, двуетажни със ЗП на всяка сграда около 150 кв.м и РЗП около 300 кв.м.

Теренът е достатъчен за извършване на предвидените дейности и не се налага да бъдат използвани допълнителни площи, извън наличната площ на имота . Площта на целия имот е 3,354 кв.м.

Електроснабдяването на новообразуваните имоти ще се осъществи с изграждането на кабелна линия по съгласувано трасе от експлоатационното дружество.

Всички те ще бъдат оформени, съгласно част архитектурна и обслужващи подразделения- инфраструктура и др.

Строителните параметри ще са :

– зона на застрояване – Жм –височина 10м.

- плътност на застрояването 60%

- озеленена площ мин. 40%.

- свободно застрояване*.*

*б) Взаимовръзка и кумулиране с други съществуващи и/или одобрени инвестиционни предложения;*

Инвестиционното намерение се предвижда да се реализира в имот ПИ 56784.242.15, местност Прослав, район Западен, гр. Пловдив и реализацията не влиза в противоречие и пряко въздействие с други одобрени и влезли в сила устройствени планове, обекти и дейности.

Проектната територия няма пряка връзка с имоти с променено предназначение, но в обхвата и са процедирана преписка за жилищни нужди в съседни имоти. Реализацията на инвестиционното предложение няма да повлияе негативно върху ползвателите на съседните имоти. Намеренията на инвеститора не противоречат на други утвърдени устройствен и проекти или програми.

*в) Използване на природни ресурси по време на строителството и експлоатацията на земните недра, почвите, водите и на биологичното разнообразие;*

Водоснабдяването на новообразуваните УПИ ще се осъществи уличен водопровод PE-HDФ110 по общински пътища, който ще се захрани от уличен водопровод PE-HDФ110при кръстовището на път с ПИ 243.29 и път ПИ 243.30

Основни суровини и строителни материали, които ще се употребяват при изграждане на обекта са: тухли, инертни материали /пясък, баластра, чакъл, трошен камък/; бетонови и варови разтвори, мазилки и смеси; дървен материал; метални конструкции и арматурно желязо; PVC, PE-HD и PP тръбопроводи; облицовъчни и изолационни материали.

*г) Генериране на отпадъци – видове, количества и начин на третиране, и отпадъчни води;*

По време на фазата на строителството основният вид отпадъци, които ще се образуват са строителните. Събирането, съхранението, транспортирането и обезвреждането на отпадъците ще се извършва в съответствие с изискванията на Закона за опазване на околната среда и Закона за управление на отпадъците. Съгласно чл. 18, ал. 1 от ЗУО третирането и транспортирането на отпадъците от строителните площадки и при разрушаване или реконструкция на сгради и съоръжения се извършват от притежателите на отпадъците, от изпълнителя на строителството или разрушаването или от друго лице въз основа на писмен договор. Чл. 18, ал. 2 от ЗУО изисква кметът на общината да определя маршрута за транспортиране на отпадъците и инсталацията/съоръжението за третирането им. Строителни отпадъци ще се събират на отделена за целта площадка и ще се извозят на депо за строителни отпадъци посочено от Община Родопи. Незначително ще бъде количеството на отпадъците, образувани от изпълнителите на строителните работи. Те са с Код 20 03 01: смесени битови отпадъци. Те ще се събират в контейнери и извозват от фирмата обслужваща района и извършваща тази дейност. При експлоатацията на жилищните сгради се очаква образуването на следните видове отпадъци:

• Код 20 03 01: Смесени битови отпадъци;

• Код 15 01: Опаковки (включително разделно събирани отпадъчни опаковки от бита);

• Код 20 02: Отпадъци от паркове и градини;

• Код 20 03: Други битови отпадъци.

Сметосъбирането и сметоизвозването на формираните по време на експлоатацията на жилищните сгради основно битови отпадъци, ще се извършва от фирмата по сметосъбиране и сметоизвозване, обслужваща общината. Отвеждането на битовите отпадни води ще стане в безотточни бетонови ями.

*д) Замърсяване и вредно въздействие; дискомфорт на околната среда;*

По време на етапа на изграждане на инвестиционното предложение се очакват предимно неорганизирани емисии на вредни вещества в атмосферния въздух. Замърсяването на въздуха в района по време на строителството ще се дължи на изгорели газове от двигателите с вътрешно горене на машините осъществяващи строителните и транспортни дейности. Основните замърсители, които ще се отделят във въздуха са CO, NOx, SO2, CH-ди и прах. Тези емисии ще зависят от броя и вида на използваната при строителството техника. Прахови частици-при изпълнение на строително монтажните работи ще се емитира прах основно при изкопните работи, депонирането на хумусния слой и след това при възстановяването на терена /вертикална планировка/. Концентрацията на праховите частици до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване. По време на експлоатацията – отоплението на жилищните сгради е предвидено да се осъществява от автоматизирани пелетни котли с висок коефициент на полезно действие – екологичен начин на отопление

*е) Риск от големи аварии и/или бедствия, които са свързани с инвестиционното предложение;*

Като риск може да се разглежда вероятността дадена потенциална опасност, свързана със строителството и експлоатацията на инвестиционното предложение да окаже негативно влияние върху компонентите на околната среда или населението. Риск е всеки случай на съмнително извънредно събитие (възникнало или неизбежно), което може да има неблагоприятен ефект върху околната среда и/или човека. За предотвратяване на евентуални рискови ситуации,се предвижда провеждане на обучение и инструктаж на служителите. С предвидените за осъществяване на инвестиционното предложение техника, методи и материали не се очаква риск от инциденти за околната среда. Ще се съблюдават стриктно изискванията към аварийния план за обекта

*ж) Рисковете за човешкото здраве поради неблагоприятно въздействие върху факторите на жизнената среда по смисъла на* [*§ 1, т. 12 от допълнителните разпоредби на Закона за здравето*](apis://Base=NARH&DocCode=40426&ToPar=Par1_Pt12&Type=201/).

Реализацията на инвестиционното намерение няма да окаже неблагоприятното въздействие на фактори на жизнената среда определени по смисъла на § 1, т. 12 от допълнителните разпоредби на Закона за здравето както следва:

* Настоящото ИН няма да окаже влияние върху източник на води, предназначени за питейно-битови.
* В близост до терена на ИН липсват води за нужди предназначени за къпане, минерални води, предназначени за пиене или за използване за профилактични, лечебни или за хигиенни нужди.
* Шум и вибрации в жилищни, обществени сгради и урбанизирани територии. От дейността не се очаква увеличаване на шумовите нива различни от фоновите. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.
* От дейността на настоящото ИН липсват йонизиращи лъчения в жилищните, производствените и обществените сгради, нейонизиращи лъчения в жилищните, производствените, обществените сгради и урбанизираните територии, химични фактори и биологични агенти в обектите с обществено предназначение.
* Няма да се засягат курортни ресурси.
* По отношение на въздуха
* Замърсяването на въздуха в района по време на строителството ще се дължи на: Изгорели газове от двигателите с вътрешно горене на машините осъществяващи строителните и транспортни дейности. Основните замърсители, които ще се отделят във въздуха са CO, NOx, SO, CH-ди и прах. Тези емисии ще зависят от броя и вида на използваната при строителството техника. Прахови частици-при изпълнение на строително монтажните работи ще се емитира прах основно при изкопните работи, депонирането на хумусния слой и след това при възстановяването на терена /вертикална планировка/. Концентрацията на праховите частици до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване. По време на експлоатацията – отоплението на жилищните сгради е предвидено да се осъществява от инверторни климатични системи или автоматизирани пелетни котли с висок коефициент на полезно действие – екологичен начин на отопление.

***2. Местоположение на площадката, включително необходима площ за временни дейности по време на строителството.***

Имотът, за който представяме информацията е ПИ 242.15, с площ 3354 кв.м. местност Прослав, район Западен, Пловдив, предвидено е да се раздели имота на 6 бр. урегулирани поземлени имота. Ще се изработи ПУП - ПРЗ за промяна на предназначение, за жилищно строителство.

Устройствена зона Жм1, височина до 10 м, плътност на застрояване 60%, Кинт 1,0, озеленяване мин 40%. Устройствените показатели са съобразени с ОУП Пловдив, с други одобрени ПУП в същата зона, Наредба № 7 За правила и нормативи за устройство на отделните видове територии и устройствени зони.

С реализация на инвестиционното предложение не се очаква отрицателно въздействие върху хората, земеползването, атмосферния въздух, водите, почвата, земните недра, ландшафта, минералното и биологично разнообразие на района. В близост до разглежданата площадка няма обекти от Националната екологична мрежа. Поради това не се очаква въздействие от страна на реализираното инвестиционно предложение върху елементите на Националната екологична мрежа. Няма засегнато население, растителни и животински видове. От реализацията на инвестиционното намерение не се очакват съществени отрицателни въздействия по отношение на компонентите на околната среда и здравето на хората. Не се засягат елементи на националната екологична мрежа, не се налага изграждане на нова пътна мрежа. Трансграничен характер на въздействията: няма

**Координати на точките, определящи границите на поземления имот - координатна система БГС 2005**

Х У

1. 4666436,36 432006,17

2. 4666395,49 431971,98

3. 4666448,16 431910,33

4. 4666458,55 431898,16

5. 4666470,63 431908,53

Географски координати 42° 07'48"С 24°40'36"И

Реализирането на обекта ще стане съгласно утвърдения ПУП и работните проекти при спазване на ограничителната линия на застрояване. Към документацията е приложена скица на имота, в който се предвижда да се реализира инвестиционното предложение. Имота не попада в границите на защитени територии, съгласно Закона за защитените територии и защитени зони, съгласно Закона за биологичното разнообразие.

***3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от*** [***приложение № 3 към ЗООС***](apis://Base=NARH&DocCode=40197&ToPar=Ann3&Type=201/)***.***

Основните процеси по създаване на обекта са проучване и проектиране, строителство и експлоатация. През строителния период ще се извършват земни и насипни работи, бетонови работи -кофражни, армировъчни,бетонови, монтажни работи. Няма да се извършват взривни работи. В момента достъпът до обекта се осъществява по съществуващ общински път от югизток.

Реализацията на инвестиционната инициатива ще започне след завършване на процедурите, свързани с устройството на територията и опазване на околната среда. Строителният период по реализацията на инвестиционното предложение се очаква да продължи около 6 месеца и протече в няколко етапа. Ще бъдат създадени организация и графици на изпълнението.

Строителството ще се извърши по класическия начин: Изкопни работи, бетонови основи, монолитна конструкция от стоманобетон, тухлена зидария, довършителни работи, вертикална планировка. По време на реализация на инвестиционното намерение няма да се изграждат сгради за настаняване на работниците.

###### Не се предвиждат производствени дейности в новообразуваните урегулирани поземлени имоти. Инвестиционното предложение предвижда промяна на предназначение на поземления имот за жилищно строителство 6 бр. УПИ и 1 бр. поземлен имот за вътрешен път и разширение на път ПИ 243.29.

1. УПИ 242....... жил.застр. , с площ 414 кв.м.

2. УПИ 242....... жил.застр. , с площ 423 кв.м.

3. УПИ 242....... жил.застр. , с площ 464 кв.м.

4. УПИ 242....... жил.застр. , с площ 563 кв.м.

5. УПИ 242....... жил.застр. , с площ 484 кв.м.

6. УПИ 242....... жил.застр. , с площ 484 кв.м.

7. ПИ 242..... , с площ 522 кв.м. за вътрешен път и разширение на път

###### За целта ще се изработи ПУП - ПРЗ за урегулиране на имота и образуване на УПИ, в проекта ПУП ще се отразят нови идентификатори за новообразуваните урегулирани поземлени имота.

Съобразено с извлечение от съседни имоти с променено предназначение и одобрени ПУП. На югозапад от ПИ 242.15 са урегулирани поземлени имоти за жилищно строителство.

**Водоснабдяването** на новообразуваните УПИ ще се осъществи уличен водопровод PE-HDФ110 по общински пътища, който ще се захрани от уличен водопровод PE-HDФ110при кръстовището на път с ПИ 243.29 и път ПИ 243.30

Необходими водни количества 0,8 m3/d за 1 бр. жилищна сграда. (4,8 m3/d за 6 бр. жил.сгради)

**Отпадъчни водни** количества битови отпадъчни води 0,64 m3/d за 1 бр. жилищна сграда, (3,84 m3/d за 6 бр. жил.сгради) ще се отвеждат от санитарните прибори до площадкова канализация която ще се зауства в безотточни ями изградени в югозапдните страни на имотите към пътя. Дъждовните води от покриви и настилки на площадката чрез подходяща вертикална планировка ще се поемат от тревните площи на площадката.

В близост няма изградена канализация. За отпадните води ще се използват водоплътни ями в имота, които ще се почистват периодично от лицензирана фирма на база сключен договор за извозване до най близката ПСОВ.

Предвижда се присъединяването на обекта към електроразпределителната мрежа да се осъществи чрез точка на присъединяване, съответстваща на заявената мощност 50 кW с ТНН, трафопост БКТ МАЛИНИТЕ, извод СрН Оризаре, подстанция Прослав.

ПИ 242.15 е в близост до имоти с променено предназначение и в близост до населено място, където има изградени водопроводни и ЕЛ мрежи.

Предполагаема дълбочина на изкопите е 1,30 м до 1,50 м, без използване на взрив.

***4. Схема на нова или промяна на съществуваща пътна инфраструктура.***

Новата пътна инфраструктура се изразява в изграждане на транспортно обслужване на имота. Транспортния достъп до имотите се осъществява от съществуващи пътища ПИ 243.29, вид собств. Общинска публична, вид територия Земеделска, НТП За селскостопански, горски, ведомствен път. Предвижда се разширение, уличната линия минава навътре в имота

***5. Програма за дейностите, включително за строителство, експлоатация и фазите на закриване, възстановяване и последващо използване.***

Конкретните параметри на строителните дейности, респективно съответните технически строителни решения, ще бъдат предмет на бъдещо работно проектиране. Не се налага ползването на допълнителни площи за временни дейности по време на строителството, освен площта на имота, в който ще се реализира инвестиционното предложение. Основните строителни дейности ще се осъществят в рамките на един до два строителни сезона. Предвижда се изпълнението на стандартни за такъв тип строителни дейности. През този етап ще бъдат изградени и елементите на спомагателната инфраструктура – електроснабдяването на обекта, ВиК мрежата и т.н. Дейностите, който ще се извършват при строителството и експлоатацията на инвестиционното предложение ще бъдат по одобрени и съгласувани от съответните инстанции проекти.

***6. Предлагани методи за строителство.***

Ще се прилагат стандартни методи за строителство. Изпълнението на СМР ще се извършва в съответствие с проект за технология и организация на строителството като част от Плана за безопасни условия на труд в следната последователност:

Описание на строителството на обекта:

**• Етапи на строителството**

На етап инвестиционно предложение, не може да се представи програма или срокове за изграждане на жилищните сгради, но намеренията на възложителите са за еднофазно строителство. Конкретните методи на строителство, са предмет на разработка във фазата на работно проектиране. Предлага се стандартно монолитно строителство. По отношение на последователността на строителните дейности те се разделят на:

*- Временно строителство.*

Поради мащаба на обекта, не е наложително извършването на временно строителство. Предвижда се обособяването на три спомагателни площадки, които ще бъдат ситуирани в границите на всяко от новообразуваните УПИ:

Площадка за строителните материали, малогабаритна строителна механизация и фургон за работниците, в който ще бъде съхраняван дребен инвентар.

Площадка за временно съхраняване на строителни отпадъци. Нейната площ ще бъде малка тъй като на нея ще се съхраняват главно отпадъци от некачествени строителни материали и отломки от новото строителство.

Площадка за временно съхраняване на земната откривка и хумусния пласт.

*- Основно строителство.*

Този етап ще се осъществи в рамките на един строителен сезон. За изграждане на жилищните сгради се предвижда изпълнението на стандартни за такъв тип строителство дейности – изкопни, кофражни, армировъчни, бетонови и монтажни. През този етап ще бъдат изградени и елементите на спомагателната инфраструктура – електроснабдяването, ВиК мрежата и водоплътните изгребни ями.

*- Закриване на строителната площадка.*

След изграждане на сградите, спомагателните площадки ще бъдат закрити. Генерираните по време на строителството отпадъци ще бъдат предавани на лица притежаващи съответните разрешителни по реда на ЗУО. Земните маси от изкопните дейности и хумусната откривка, ще бъдат използвани при изпълнение на вертикалната планировка на сградите и за рекултивация на засегнатите от строителството площи в имота.

***7. Доказване на необходимостта от инвестиционното предложение.***

Местоположението на имота е съобразено с дейността, която ще се развива.

С реализацията на инвестиционното предложение ще се подпомогне социално – икономическото развитие на района и ще се насърчи устойчивото му развитие, поради следното:

През последните години все повече нараства търсенето на парцели с цел изграждане на еднофамилни жилищни сгради. Поради тази причина реализацията на инвестиционното предложение е необходима предвид нарастващите нужди на населението от гр. Пловдив и близките населени места.

***Алтернативи :***

**Алтернатива 1 е свързана с реализацията на инвестиционното предложение, както е описано в т.2:**

Преимуществата на тази алтернатива се изразяват в следните области:

* Осигуряване на жилищни сгради за собствениците на поземления имот в градска територия.
* Предвидените съвременни методи за строителство и използваното оборудване отговарят на най-добрите налични техники;

По отношение на местоположението площадката на сградите не се разглеждат други алтернативи, защото то е оптимално, а освен това имотът е собственост на възложителите.

**Алтернатива 0:**

Нулева алтернатива е възможността да не се осъществи дейността, предвидена с инвестиционното предложение. В случая не се препоръчва изпълнение на нулева алтернатива, тъй като успешната реализация на инвестиционното предложение ще има социален ефект, свързан с осигуряване на жилищни сгради за собствениците на поземления имот в урбанизирана градска среда.

***8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.***

Реализирането му ще стане съгласно утвърдения ПУП и работните проекти при спазване на ограничителната линия на застрояване. Към документацията е приложена скица на имота, в който се предвижда да се реализира инвестиционното предложение.

Имота не попада в границите на защитени територии, съгласно Закона за защитените територии и защитени зони, съгласно Закона за биологичното разнообразие.

Съгласно т. ІІ от Писмото на РИОСВ с № ОВОС – 1075-1 от 11.06.2021г, най-близката защитена зона от Европейската екологична мрежа „НАТУРА 2000“ до която се намира имота е ЗАЩИТЕНА ЗОНА *„Река Марица*" ВG 00000578.

***9. Съществуващо земеползване по границите на площадката или трасето на инвестиционното предложение.***

ПИ 242.15 е на около 455 м на север от бул. Пещерско шосе, Пловдив, местност Прослав. В територията са предимно земеделски земи и земеделски земи с променено предназначение за жилищно строителство.

Намеренията на Инвеститора не противоречат на други утвърдени устройствени проекти. Реализацията не влиза в противоречие и пряко въздействие с други одобрении и влезли в сила устройствени планове, обекти и дейности. Проектната територия няма пряка връзка с имоти с променено предназначение, но в обхвата и са процедирана преписка за жилищни нужди в близки имоти.

***10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.***

Инвестиционното предложение не попада в границите на защитени територии, съгласно Закона за защитените територии и защитените зони, съгласно Закона за биологичното разнообразие, изграждащи Националната екологична мрежа в страната. Няма чувствителни територии, в т.ч. чувствителни зони, уязвими зони, защитени зони, санитарно - охранителни зони и други. В близост до имота няма защитени обекти или паметници на културата. Не попада и в планински и горски масиви, влажни зони, в силно урбанизирани територии и т.н. Обектът не засяга елементи на националната екологична мрежа. В имота, в който ще се реализира инвестиционното предложение липсват природни месотообитания, предмет на опазване в най близката

**ЗАЩИТЕНА ЗОНА „РЕКА Марица" С КОД ВG 00000578.**

МЕСТОПОЛОЖЕНИЕ НА ЦЕНТЪРА НА ОБЕКТА

ГЕОГРАФСКА ДЪЛЖИНА ГЕОГРАФСКА ШИРИНА

E 25 ◦ 3 ' 12 " N 42 ◦ 3 ' 50 "

2.2. ПЛОЩ (дка) 2.3. ДЪЛЖИНА НА ОБЕКТА (км)

146,931.00

2.4. НАДМОРСКА ВИСОЧИНА (м)

МИНИМАЛНА МАКСИМАЛНА СРЕДНА

37 386 198

2.5. АДМИНИСТРАТИВЕН РАЙОН

КОД ПО NUTS ИМЕ НА РАЙОН ЗА ПЛАНИРАНЕ/ ОБЛАСТ % ПОКРИТИЕ

BG05 Южен Централен

BG052 Стара Загора 3

BG05 Южен Централен

BG054 Пазарджик 19

BG05 Южен Централен

BG051 Пловдив 37

BG05 Южен Централен

BG053 Хасково 41

ОБЩО:

***Характеристики на Обекта***

Първата част от зоната включва участък от 105 км покрай реката. Територията е представена предимно от открити площи, горските терени са рядкост и обикновенно присъстват като изкуствено засадени петна от топола. Биокоридора включва Защитена зона Мъртвицата и СЗЗ Оризаре. ЗЗ Мъртвицата е част от старото корито на реката. Откритото водно огледало покрива около 1 декар обгарден от гъста растителност предтсавена от върба, елша и топола. Почти няма блатна растителност (дзука и тръстика). Влажните зони и приспособената изкуствено засадена растителност са оградени с ограда, като на територията им има ловджийски заслон осигуряващ известна охрана на района. Зоната включва две изкуствени езера за развъждане на риба - Три водици и Звъничево, в които водният режим е регулиран и позволява концентрирането на голямо разнообразие от зимуващи птици. Голяма част от зоната е запустяла обработваема територия, доскоро използвана за пасища. СЗЗ Оризаре включва речното корито, растителността по бреговете и водните площи на езерата образувани от добива на пясък. Езерата за добив на инертни материали са 5. Втората аст на реката е изцяло оградена с диги. Има няколко езера, които събират около себе си зимуващите птици. 95% от крайречните брегове е обезлесена.Зоната съдържа в себе си няколко подзони. Злато поле е стара меандра зависима от едновремешния добив на пясък. Водния режим в тази част е почти независим от новото на реката и се поддържа от извори и два малки притока. Източната част често пресъхва през лятото. Голяма част от обработваемата земя е запустяла и сега се използва за паша ан добитък. Долната Ова е влажна ливада, разположена в обработваемата земя близо до реката. Около 5 басеина с еизползват за добив на инертни материали по протежението на цялата зона.

***4.2. КАЧЕСТВО И ЗНАЧИМОСТ***

Зоната е важен биокоридор свързващ зоните в цяла южна България. Интересът на орнитолозите тук е доста засилен, дори през цялата година. Важна е ролята му на некрайбрежно място за зимуване, като тук колонията на Корморана пигмей наброява 4000-6000 индивида.

Някои участъци на зоната по горното течение опазват едно от последните запазени места където коритото на Марица е непроменено и където се развива крайречна растителност. Мястото предлага условия за развитие на Nymphea

alba. Зоната включва защитена територия обявена за да опазва Leucojum aestivum - едно от малкото места където числеността е задоволителна. Части от зоната са представени от изкуствени влажни зони, като нивото на водата в тях е от изключителна важност за орнитофауната в района. Когато езерата за развъждане на риба се използват около тях се наброяват 170 различни видове птици.

***4.3. УЯЗВИМОСТ***

Сред най-сериозните заплахи за речното биоразнообразие е промяната на естествения воден режим, дължащо се на корекции на речното корито, поливане на посеви, сеч на гори. Силно негативно влияние оказват и заплахи, като изземане на инертни материали, строеж и експлоатация на миниВЕЦ и корекции на речното корито. Натиск се оказва и върху дървесната растителност - легално и нелегално изсичане и прочистване на горите. Важни заплахи са още замърсяването с битови и промишлени отпадъци, бракониерството, неконтролируем риболов, липса на вода през летиния сезон и палене на суха растителност. Популацията на Leucojum aestivem е заплашена от дренирането на влажните поляни и неконтролируемо бране. Частите от зоната предствени от изкуствени влажни зони са застрашени от дрениране и затлачване с наноси.

При реализацията на инвестиционното предложение – жилищно застрояване не се очаква настъпи унищожаване или увреждане на природни местообитания или местообитания на видове, предмет на опазване в защитената зона, тъй като такива липсват в имота.

От изложеното по-горе може да се направи извода, че изграждането и експлоатацията на жилищните сгради не се очаква да окажат отрицателно въздействие върху елементите на Националната екологична мрежа.

***11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).***

Освен описаното по – горе, не се предвиждат други дейности, свързани с инвестиционното предложение, като добив на строителни материали, добив или пренасяне на енергия.

***12. Необходимост от други разрешителни, свързани с инвестиционното предложение.***

За реализацията на инвестиционното намерение е необходимо издаване на:

- Решение за преценяване необходимостта от изготвяне на ОВОС от Директора на РИОСВ-Пловдив;

- Получаване на разрешително за водовземане от подземни води, чрез нови водовземни съоръжения, съгласно изискванията на Закона за водите от Басейнова дирекция за управление на водите Източнобеломорски район.

- За реализацията на обекта е необходимо издаване на разрешение за строеж от Главния архитект на Община Родопи.

- Преди въвеждане на обекта в експлоатация е необходимо да се изпълнят изискванията на ЗУО.

**IІI. МЕСТОПОЛОЖЕНИЕ НА ИНВЕСТИЦИОННОТО ПРЕДЛОЖЕНИЕ, КОЕТО МОЖЕ ДА ОКАЖЕ ОТРИЦАТЕЛНО ВЪЗДЕЙСТВИЕ ВЪРХУ НЕСТАБИЛНИТЕ ЕКОЛОГИЧНИ ХАРАКТЕРИСТИКИ НА ГЕОГРАФСКИТЕ РАЙОНИ, ПОРАДИ КОЕТО ТЕЗИ ХАРАКТЕРИСТИКИ ТРЯБВА ДА СЕ ВЗЕМАТ ПОД ВНИМАНИЕ, И ПО-КОНКРЕТНО:**

Жилищно строителство в имот ПИ 56784.242.15, местност Прослав, район Западен, гр. Пловдив

Реализацията на инвестиционното намерение не влиза в противоречие и пряко въздействие с други одобрени и влезли в сила устройствени планове, обекти и дейности. Реализацията на инвестиционното предложение няма да създаде рискови фактори по отношение на района и близките населени места. При осъществяване на обекта не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Реализацията на обекта не би повлияла върху качествата на почвата и земните недра, не е свързана с дейности, оказващи отрицателно въздействие върху ландшафта в района. Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

1. **съществуващо и одобрено земеползване**

Земеползването в района е одобрено и за него има влязла в сила и одобрена кадастрална карта. Инвестиционното предложение има изцяло положителен ефект, ще се реализира в гр. Пловдив и няма да засегне в негативен аспект жителите на съседните населени места.

1. **мочурища, крайречни области, речни устия**

обект: Жилищно строителство в имот ПИ 56784.242.15, местност Прослав, район Западен, гр. Пловдив не попада в мочурища, крайречни области и речни устия, поради което не се очаква реализацията му да окаже негативно влияние върху тези водни обекти и свързаните с тях влажни зони.

1. **крайбрежни зони и морска околна среда**

Имота, предмет на инвестиционното предложение се намира в Горнотракийската низина и не засяга крайбрежни зони и морска среда.

1. **планински и горски райони**

Имота в който се предвижда да се реализира инвестиционното предложение се намира в равнинен район. Същите са земеделска земя. В границите му липсва дървесна растителност, представляваща гора по смисъла на Закона за горите и не засяга планински и гористи местности.

1. **защитени със закон територии**

Имота, предмет на инвестиционното предложение не попадат в границите на защитени територии по смисъла на Закона за защитените територии, или в други защитени със закон територии.

1. **засегнати елементи от Националната екологична мрежа**

Най – близката зона по Натура 2000 до имота е ЗАЩИТЕНА ЗОНА *„РЕКА Марица*" С КОД ВG 00000578. Имота еизвън границинта на защитената зона, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

1. **ландшафт и обекти с историческа, културна или археологическа стойност**

Ландшафтът в района на инвестиционното предложение е земеделски, район с интензивно ползване на земята и редица свързани с това съпътстващи дейности на местното население. В границите на имотите и в близост до тях липсват обекти с историческа, културна или археологическа стойност.

1. **територии и/или зони и обекти със специфичен санитарен статут или подлежащи на здравна защита**

Засегнатата от инвестиционното предложение територия и района около нея не представлява обект със специфичен санитарен статут или подлежаща на здравна защита.

**IV. ТИП И ХАРАКТЕРИСТИКИ НА ПОТЕНЦИАЛНОТО ВЪЗДЕЙСТВИЕ ВЪРХУ ОКОЛНАТА СРЕДА, КАТО СЕ ВЗЕМАТ ПРЕДВИД ВЕРОЯТНИТЕ ЗНАЧИТЕЛНИ ПОСЛЕДИЦИ ЗА ОКОЛНАТА СРЕДА ВСЛЕДСТВИЕ НА РЕАЛИЗАЦИЯТА НА ИНВЕСТИЦИОННОТО ПРЕДЛОЖЕНИЕ:**

***1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.***

Характерът на инвестиционното предложение не предполага отрицателно въздействие върху населението на града и близките населени места и здравето на хората.

При реализация на инвестиционното предложение, не се очаква промяна на почвените показатели от съществуващото положение, ако строителството и експлоатацията се осъществят съгласно действащите нормативни изисквания. Негативно въздействие върху атмосферния въздух при изграждането и експлоатацията на бъдещата сграда не се очаква. Използваните водни количества ще са неголеми, поради липса на производствени дейности с необходимост от производствена вода и няма да окажат влияние върху режима на подземните води и общото състояние на водните екосистеми. Не се очаква отрицателно въздействие върху водните екосистеми вследствие строителството и експлоатацията на инвестиционното предложение. Изграждането на бъдещият обект не би повлиял върху качествата на почвата и земните недра и не е свързана с дейности, оказващи отрицателно въздействие върху ландшафта в района. Земните маси от изкопни работи ще се използват основно за оформяне на вертикалната инфраструктура и обратни насипи.

Очаква се по време на строителството да се повиши слабо запрашаването на въздуха и шумовото въздействие от работещата техника през деня, но то ще бъде временно и краткотрайно.

Работните проекти, както и експлоатацията на бъдещият обект ще бъдат изпълнени по всички нормативни изисквания и не се очаква замърсяване компонентите на околната среда.

При спазване на одобрените проекти и законови изисквания не се очаква отрицателно въздействие върху компонентите на околната среда - атмосферен въздух, води, почвата, земни недра, ландшафт, климат, биоразнообразие и неговите елементи.

Имотите не попадат в границите на защитени територии по смисъла на Закона за защитените територии и в границите на защитени зони от Националната екологична мрежа, поради което не се очаква въздействие върху този компонент.

***2. Въздействие върху елементи от Националната екологична мрежа, включително на разположените в близост до инвестиционното предложение.***

Имота представлява изоставена земеделска земя и отрицателно въздействие върху растителния и животинския свят не се очаква. Не се засягат защитени територии, съгласно Закона за защитените територии.

Имота не попада в границите на защитени зони. Най-близката защитена зона до имота е ЗАЩИТЕНА ЗОНА *„РЕКА Марица*" С КОД ВG 00000578. Имотът се намира на разстояние приблизително 1 км от границите й, поради което не се очаква реализацията на инвестиционното предложение да окаже негативно влияние върху предмета на опазване в защитената зона.

Следователно не се очаква отрицателно въздействие върху елементите на Националната екологична мрежа от реализацията на инвестиционното предложение.

***3. Очакваните последици, произтичащи от уязвимостта на инвестиционното предложение от риск от големи аварии и/или бедствия.***

По време на строителните дейности е възможно само временно замърсяване чрез запрашаване на въздуха през периода на работа на товарните машини. При правилно изпълнение на предвидените дейности по реализация на строителството няма да възникнат ситуации свързани с отделяне на емисии замърсяващи въздуха и/или подземните води, както и генериране на опасни отпадъци.

Има вероятност от поява на шумови въздействие по време на строителството, но те ще са краткотрайни и временни и в рамките на допустимите норми. При реализацията на обекта не се очакват наднормени нива на шум, вибрации, или поява на вредни лъчения.

Работните проекти, както и експлоатацията на обекта ще бъдат изпълнени по всички нормативни изисквания и бъдещия обект няма да доведе до замърсяване компонентите на околната среда.

При спазване на необходимите норми на проектиране и нормативни изисквания, риск от аварии, бедствия и инциденти в околната среда няма да има.

***4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).***

Въздействието върху компонентите на околната среда при строителството може да се оцени предварително като незначително, краткотрайно и временно (в периода на строителство), пряко и непряко, без кумулативно действие и локално само в района на строителната площадка. Не се засягат населени места или обекти, подлежащи на здравна защита. Единствено въздействието върху почвата в рамките на площадката е дълготрайно, защото една част от нея се отстранява, а друга се превръща в антропогенна от разположените върху нея сгради, съоръжения и настилка.

При спазване на законовите изисквания и мерки, експлоатацията на обекта не се очаква да окаже отрицателно въздействието върху компонентите на околната среда. Генерираните отпадъци ще се третират съгласно изискванията на *Наредба за управление на строителните отпадъци и за влагане на рециклирани строителни материали* и ЗУО, поради което не се очаква да окажат отрицателно въздействие върху компонентите на околната среда. Като цяло въздействието от експлоатацията на бъдещият обект, може да се оцени предварително като, незначително, без кумулативно действие и локално в само района на имота, в който ще се реализира инвестиционното предложение.

***5. Степен и пространствен обхват на въздействието – географски район; засегнато население; населени места.***

Инвестиционното предложение ще се реализира в Горнотракийската низина, землище на гр. Пловдив. Предвид характера и мащаба на инвестиционното предложение, реализацията му има локален обхват и не се очаква да засегне в негативен аспект населението на града и близките населени места в общината. Същото има изцяло положителен ефект – ще се подпомогне социално – икономическото развитие на района и ще се насърчи устойчивото му развитие. Реализацията на инвестиционното предложение няма да засегне в негативен аспект жителите на селото и съседните населени места

***6. Вероятност, интензивност, комплексност на въздействието.***

Реализацията на инвестиционното предложение няма да повлияе отрицателно върху компонентите на околната среда. При фазата на строителство, продължителността на въздействието е краткотрайно само по време на строително-монтажните дейности. То е еднократно без обратимост. Във фазата на експлоатация в съответствие с технологичната схема на инвестиционното предложение, въздействието е непрекъснато и постоянно. Предвид характера на обектите, предмет на инвестиционното предложение и липсата на производствена дейност, реализацията на инвестиционното предложение няма да повлия върху качеството и регенеративната способност на природните ресурси. Компонентите на околната среда в района няма вероятност да бъдат подложени на интензивни и комплексни въздействия, предизвикващи наднорменото им замърсяване.

***7. Очакваното настъпване, продължителността, честотата и обратимостта на въздействието.***

Продължителност на въздействието - краткотрайно максимум до 1г. (за срока на строителството);Честота на въздействието - кратко с периодично (в условие на светъл работен ден) въздействие;

***8. Комбинирането с въздействия на други съществуващи и/или одобрени инвестиционни предложения.***

Проектната територия няма пряка връзка с имоти с променено предназначение, но в обхвата и са процедирана преписка за жилищни нуждиза близки имоти.

***9. Възможността за ефективно намаляване на въздействията.***

При строителството ще се вземат следните мерки за намаляване на отрицателното въздействие на обекта върху околната среда и хората:

• Ограничаване на прахоотделянето при строителните работи, при транспортиране на материала и санитарно хигиенните изисквания за безопасна работа

• На работниците ще се осигурят необходимите лични предпазни средства (антифони, противопрахови маски, каски) за опазване здравето на работниците при съществуващите параметри на работната среда

• Своевременно и регулярно оросяване на пътищата по време на строителството, през сухите и топли периоди

• Механизацията ще работи в изправно състояние, за да се предотвратят всякакви аварии от горивно смазочни материали, което би довело до замърсяване на подземните води в района

• Ще се разработи план за аварийни, кризисни ситуации и залпови замърсявания и мерки за тяхното предотвратяване или преодоляване;

• Упражняване на ефективен контрол от страна на възложителите за спазването на вътрешния ред и програмата за управление на генерираните отпадъци при производствената дейност

***10. Трансграничен характер на въздействието.***

Не се очакват трансгранични въздействия.

***11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху:***

Не се очаква отрицателно въздействие от реализацията на инвестиционното предложение. Вероятност от поява на слаби шумови въздействие има само по време на строителството, но те ще са краткотрайни и временни и в рамките на допустимите норми.

Мерките, които ще се предвидят за намаляване на евентуалното негативно влияние от реализирането на инвестиционното предложение са свързани със спазване на мероприятията по опазване на околната среда и мерките за безопасност на работниците при извършване на необходимите строителни дейности за преустройството.

При извършване на необходимите строителни дейности за преустройството ще се вземат следните мерки за намаляване на отрицателното въздействие на обекта върху околната среда и хората:

> Своевременно и регулярно оросяване на пътищата по време на строителството, през сухите и топли периоди.

> Механизацията да работи в изправно състояние, за да се предотвратят всякакви аварии от горивно смазочни материали, което би довело до замърсяване на подземните води в района.

> Разработване на план за аварийни, кризисни ситуации и залпови замърсявания и мерки за тяхното предотвратяване или преодоляване;

> Упражняване на ефективен контрол от страна на ръководството на фирмата за спазването на вътрешния ред и програмата за управление на генерираните отпадъци при производствената дейност;

На работниците ще се осигурят необходимите лични предпазни средства (антифони, противопрахови маски, каски) за опазване здравето на работниците при съществуващите параметри на работната среда

Ще се разработи план за аварийни, кризисни ситуации и залпови замърсявания и мерки за тяхното предотвратяване или преодоляване;

Упражняване на ефективен контрол от страна на възложителите за спазването на вътрешния ред и програмата за управление на генерираните отпадъци при производствената дейност

**V. ОБЩЕСТВЕН ИНТЕРЕС КЪМ ИНВЕСТИЦИОННОТО ПРЕДЛОЖЕНИЕ.**

В съответствие с изискванията на чл. 4 ал.2 от Наредбата за условията и реда за извършване на ОВОС, едновременно с уведомяването на РИОСВ – Пловдив възложителят е информирал писмено и засегнатата общественост. Възложителят е уведомил писмено кмета на Район Западен. До настоящият момент не са постъпили писмени или устни възражения относно инвестиционното предложение.

**ВЪЗЛОЖИТЕЛ……………………………**